Immaġinak wasalt f' punt fejn se tbiddel id- dar li kellek ħdejn il- baħar mimlija hena u sliem . Ħabba raġunijiet li m' għandekx kontroll fuqhom kellek tabbandunaha u tmur toqgħod aktar lejn iċ- ċentru . Ftit qabel ma titlaq tinduna li tkun ordnajt xi affarijiet u nsejt tagħti istruzzjonijiet ċari lil bejjiegħa bl- indirizz il- ġdid tiegħek . Tiġik idea . Peresli jkunu qorbu l- festi tal- Milied u l- ewwel tas- sena , fil- kaxxa tal- ittri tad- dar ta' ħdejn il- baħar tħalli kartolina lis- sid il- ġdid u fil- ġewwieni tagħha tikteb hekk : " 17 ta' Diċembru 1999 Għażiż sid ġdid tad- dar , L- ewwelnett nixtieq nawguralek Milied mill- isbaħ u sena mimlija riżq . Nilqgħek f' din id- dar il- ġdida u nispera li tkun ta' benevolenza għalik daqskemm kienet għalija . Nixtieq nżid ukoll biex jekk tirċievi xi ittri jew kotba indirizzati lili jekk jogħġbok ibagħthom f' dan l- indirizz t' hawn taħt . Grazzi u milied ħieni mill- ġdid Dawk il- marki tas- saqajn tal- kelb li hemm fl- intrata sibthom hemm qabel ma dħalt id- dar . Ippruvajt inneħħihom imma ma rnexxilix . " Tibda toqgħod fil- post il- ġdid fiċ- ċentru u dlonk tibda tħoss in- nuqqas ta' dik id- dar maġika li kellek . Ftit jiem jilħqu jgħaddu u fl- aħħar tirċievi mingħand sid id- dar il- ġdida : " 22 ta' Diċembru 1997 Għażiża sinjorina , Grazzi tax- xewqat sbieħ tiegħek . Ħalli f' idejja rigward l- ittri u l- kotba . Kif appena jaslu dlonk nibagħthom fl- indirizz li tajtni . Pero naħseb ħadt żball fid- data . Sa fejn naf jien għadna fin- 1997 ! Rigward il- marki tal- kelb , emminni , m' għandix idea fuq xiex qed titkellem għax jien s' issa għadni ma rajtx il- marki li semmejtli fl- ittra tiegħek . " Ittra hekk tħallik perplessa u t- tnejn li intom tibqgħu tinsistu li qed tgħixu sentejn bogħod minn xulxin .